Fortsatt har Godalen vgs. solid forankring i yrkesfagene, noe skolehverdagen bærer preg av. Tar du en runde i verksted, salonger og klasserom, vil du se elever som jobber etter presise kvalitetskriterier, og som samtidig er nyskapende og kreative. Fagutdanningen vår kombineres med god og solid utdanning i fellesfagene. I tillegg tilbyr skolen påbygging til studiekompetanse etter yrkeskompetanse.